૩. અકબર સામ્રાજ્યવાદી શાસક હોવા સાથે કુશળ વહીવટકર્તા પણ હતો. રાજ્યની આર્થિક સમૃદ્ધિ વિશે તો તે સદૈવ ચિંતિત હતો. ગુજરાતનો અત્યંત સમૃદ્ધ પ્રદેશ મુઘલિયા સલ્તનતના તાબામાં હતો. અહીંનું સુરત બંદર દેશાવરોમાં વેપાર કરવા માટે પ્રસિદ્ધ હતું. વળી મક્કાની હજયાત્રા માટેનો મોકાનો માર્ગ સુરતથી જતો હોવાથી સુરત ‘બંદર મુબારક’ પણ કહેવાતું હતું. ધાર્મિક અને આર્થિક રીતે અગત્યના માર્ગમાં ચિતોડ પડતું હતું. અને અકબર તેની સ્વતંત્રતા કેવી રીતે સહન કરે?